Hildegard vu Bingen

D'Hildegard vu Bingen, gebuer de 16. September 1098 zu Bermersheim, a gestuerwen de 17. September 1179 am Klouschter Rupertsberg bei Bingen, ass eng vun de bekanntste Fraen aus dem Mëttelalter. Si huet mystesch Lidder geschriwwen, mä och naturwëssenschaftlech a medezinesch Schrëften.

Fir un d'Hildegard vu Bingen z'erënnere gouf zu Gaasperech eng Strooss no hir genannt (Rue Hildegard von Bingen).

 Kanonisatioun 
Schonn zu Liefzäiten ass d'Hildegard wéi eng Helleg veréiert ginn. 1228 ass eng éischt Ufro fir d'Kanonisatioun gemaach ginn. D'Verfaren huet awer sou laang gedauert, datt souguer de leschte Versuch fir d'Hellegspriechung ënner dem Poopst Innozenz IV. am Joer 1244 zu kengem Resultat gefouert huet. Enn 16. Joerhonnert ass d'Hildegard dunn an de Martyrologium, d'Verzeechnes vun den Hellege vun der Kierch, opgeholl ginn ouni kanoniséiert ze sinn.

 Hiert Werk 
 Liber Scivias (1141-51)
 Liber vitae meritorum (1158-63)
 Liber divinorum operum (1163-73/74)
 Physica
 Causae et curae

 Kuckt och 
 Lëscht vun de chrëschtlechen Hellegen

 Um Spaweck 

Kategorie:Helleg
Kategorie:Mystiker
Kategorie:Gebuer 1098
Kategorie:Gestuerwen 1179
Kategorie:Medezinner
Kategorie:Däitsch Auteuren
Kategorie:Däitsch Theologen
Kategorie:Däitsch Komponisten
Kategorie:Persounen, no deenen eng Struktur zu Lëtzebuerg genannt ass